ΓΡΑΠΤΗ ΕΡΩΤΗΣΗ E-2595/00

υποβολή: Fernando Fernndez Martn (PPE-DE) προς την Επιτροπή

(1 Αυγούστου 2000)

Θέμα: Γαλάζιες σημαίες

Σύμφωνα με πληροφορίες που δημοσιεύθηκαν από όλα σχεδόν τα μέσα μαζικής ενημέρωσης των Καναρίων Νήσων, Η Ευρωπαϊκή Ένωση πρόσφερε τις γαλάζιες σημαίες της σε έξι λιμάνια του νησιωτικού συγκροτήματος. Σύμφωνα με πληροφορίες μου, αυτό το διακριτικό σημείο απονέμεται, εδώ και δώδεκα χρόνια, κάθε χρόνο στην Ισπανία από ένα λεγόμενο Ευρωπαϊκό Ίδρυμα για την Περιβαλλοντική Εκπαίδευση (FEEE), που αποτελεί μη κυβερνητική οργάνωση η οποία ιδρύθηκε αρχικά στη Γαλλία το 1985.

Τι σχέση συνδέει την αναφερόμενη FEEE με τα όργανα της Ευρωπαϊκής Ένωσης και με βάση ποια διάταξη μπορεί να απονέμει αυτή τις δικές της γαλάζιες σημαίες της Ευρωπαϊκής Ένωσης; Η Επιτροπή ή ένα όργανο της Ευρωπαϊκής Ένωσης επιβλέπει ώστε, πραγματικά, όλες οι ακτές και τα λιμάνια αναψυχής (μαρίνες) στα οποία απονέμεται αυτή η διάκριση να τηρούν τις διατάξεις της οδηγίας σχετικά με τα ύδατα κολύμβησης και τις λοιπές απορρέουσες διατάξεις;

Απάντηση της κας Wallstrm εξ ονόματος της Επιτροπής

(19 Σεπτεμβρίου 2000)

Η εκστρατεία για την γαλάζια σημαία εγκαινιάστηκε από το Ίδρυμα για την Περιβαλλοντική Εκπαίδευση στην Ευρώπη (Foundation for environmental education in Europe (FEEE)), που εδρεύει στην Κοπεγχάγη (Δανία). Στόχος της εν λόγω εκστρατείας είναι η ενημέρωση του ευρέος κοινού για την ποιότητα των παραλιών σε πολλές ευρωπαϊκές χώρες εντός και εκτός Κοινότητος, και η αύξηση της περιβαλλοντικής ευαισθησίας των τοπικών αρχών και των τουριστικών φορέων. Το FEEE συνδέεται με οργανώσεις στις συμμετέχουσες χώρες (εθνικοί φορείς) που αξιολογούν τις παραλίες οι οποίεςποβάλλουν αίτηση για γαλάζια σημαία. Η αξιολόγηση αυτή διενεργείται επί τεσσάρων κυρίων παραμέτρων, για τις οποίες έχουν θεσπιστείποχρεωτικά και ενδεικτικά κριτήρια: περιβαλλοντική εκπαίδευση και ενημέρωση, περιβαλλοντική διαχείριση, ασφάλεια, καιπηρεσίες, καθώς και ποιότητα τωνδάτων. Το κριτήριο της ποιότητας τωνδάτων βασίζεται στις ενδεικτικές τιμές της κοινοτικής οδηγίας για τα ύδατα κολυμβήσεως, δηλ. της οδηγίας 76/160/ΕΟΚ του Συμβουλίου της 8ης Δεκεμβρίου 1976 για την ποιότητα τωνδάτων κολυμβήσεως(1).

Κατά το παρελθόν, η Επιτροπή συμμετείχε στις εργασίες της κριτικής επιτροπής του FEEE, η οποία λαμβάνει την τελική απόφαση για την απονομή (ή την μη απονομή) γαλάζιας σημαίας σε παραλίες για τις οποίες οι εθνικές κριτικές επιτροπές δεν κατόρθωσαν να καταλήξουν σε απόφαση και επικυρώνει τις αποφάσεις των εθνικών φορέων του FEEE. Το FEEE έχει τύχει χρηματοδοτικής ενισχύσεως εκ μέρους της Επιτροπής.

Ωστόσο, τόσο για οικονομικούς, όσο και για τεχνικούς λόγους, η Επιτροπή αποφάσισε, το 1998, να μην χορηγήσει χρηματοδοτική ενίσχυση στην εκστρατεία του 1999 για την γαλάζια σημαία. Επίσης και για την εκστρατεία του 2000 δεν χορηγήθηκε χρηματοδοτική ενίσχυση, δεδομένου ότι τα μέτρα ελέγχου της απονομής της σημαίας δεν θεωρήθηκαν αρκούντως αποδοτικά.

Κατά συνέπεια, δεν τίθεται θέμα συμμετοχής της Επιτροπής στην κριτική επιτροπή απονομής των κυανών σημαιών. Το ζήτημα των παραλιών που συμμορφούνται με τα κριτήρια της γαλάζιας σημαίας συνιστά την μόνη αρμοδιότητα του ιδρύματος FEEE.

Η Επιτροπή δημοσιεύει, σε ετήσια βάση, την έκθεσή της για την ποιότητα τωνδάτων κολυμβήσεως στην Κοινότητα (τελευταία έκδοση: Μάιος 2000). Η έκθεση αυτή δημοσιεύεται σε όλες τις κοινοτικές γλώσσες εντύπως και διατίθεται στο Internet(2). Από τις 217 παραλίες των Καναρίων Νήσων, 195 ανταποκρίνονταν στις αυστηρότερες ενδεικτικές τιμές της περίδάτων κολυμβήσεως οδηγίας, 19 ανταποκρίνονταν στις υποχρεωτικές τιμές και μόνο τρεις δεν πληρούσαν τα κριτήρια.

Η Επιτροπή μελετά πρόταση προς το Ευρωπαϊκό Κοινοβούλιο και το Συμβούλιο για αναθεώρηση της περί τωνδάτων κολυμβήσεως οδηγίας. Η ενημέρωση του κοινού για την ποιότητα τωνδάτων κολυμβήσεως θα αποτελέσει έναν από τους κύριους άξονες της εν λόγω πρότασης.

(1) ΕΕ L 31 της 5.2.1976.

(2) http://europa.eu.int/water/water-bathing/report.html.